Jelasin soal Aneurisme  dalam bahasa melayu dong

Aneurisme ialah bonjolan seperti belon yang paling biasa berlaku pada dinding arteri. Pada mulanya selalu tiada gejala. Apabila simptom berlaku, ia bergantung pada lokasi aneurisme dan mungkin termasuk sakit kepala, sakit perut, sakit belakang dan kejutan peredaran darah. Komplikasi mungkin termasuk pembentukan bekuan atau pecah.

Faktor risiko terlibat termasuklah sejarah keluarga, tekanan darah tinggi, kolesterol tinggi, merokok dan kecederaan pada saluran darah.  Walaupun mana-mana arteri boleh terjejas, aneurisme paling kerap berlaku di aorta.  Antara jenis lain aneurisme termasuklah aneurisme otak, aneurisme arteri popliteus, aneurisme arteri mesenteri, aneurisme arteri koronari, dan arteri limpa. Diagnosis aneurisme adalah berdasarkan pengimejan perubatan.

Pengurusan terhadap aneurisme termasuklah perubahan gaya hidup dan pembedahan. Pengesyoran untuk pembedahan bergantung pada arteri jenis yang mana satu.  Pembaikian aneurisme aorta biasanya disyorkan apabila ia melebihi diameter 5 cm, manakala aneurisme otak biasanya dibaiki jika saiznya melebihi 7 mm atau melibatkan peredaran posterior .   Aneurisme di lengan biasanya dibaiki sebaik sahaja ditemui manakala di kaki dibaiki apabila saiznya dua kali normal.

Aneurisme otak menjejaskan kira-kira 4%, manakala aneurisme aorta menjejaskan kira-kira 2.5% populasi manusia. Warga emas lebih cenderung untuk terjejas. Huraian berkenaan aneurisme paling awal tercatat dalam teks Mesir dan India purba. Perkataan "aneurisme" berasal dari bahasa  , aneurysma, yang bermaksud "lebar".